OpenLLM-France/wikimedia huggingface dataset:
# Josef Bühler

El Dr. Josef Bühler (6 de febrer de 1904 – 1948 era secretari d'estat del Govern General nazi a Cracòvia durant la Segona Guerra Mundial.
Bühler va néixer a Bad Waldsee. S'afilià al Partit Nazi el 1933. Bühler treballà com advocat amb el Dr. Hans Frank, que va ser el defensor d'Adolf Hitler. Quan els nazis van pujar al poder, Bühler va ser nomenat President de l'Acadèmia Legal Alemanya.
Després de la invasió de Polònia al setembre de 1939, Frank va ser nomenat Governador General del Govern General de la Polònia ocupada, i Bühler el va acompanyar a Cracòvia per assumir el post de Secretari d'Estat. El SS-Reichsführer Heinrich Himmler li va atorgar el rang honorífic de SS-Brigadeführer en aquests moments.
Bühler assistí a la Conferència de Wannsee el 20 de gener de 1942 com a representant de Frank. Durant la conferència (on es discutí sobre 'la solució final de la Qüestió Jueva a l'Esfera d'influència Alemanya d'Europa), Bühler pressionà a la resta de conferenciants per 'solucionar la Qüestió Jueva al Govern General tan aviat com sigui possible'.
Després de la guerra, Bühler va ser jutjat pels polonesos per crims contra la humanitat, condemnat a mort i executat a Cracòvia el 1948

## Ficció i Cinema

Interpreta un paper important a la novel·la d'història alternativa Pàtria, de Robert Harris.
A la pel·lícula "La Solució Final" del 2001 va ser interpretat per l'actor britànic Ben Daniels.
# Ivànovka (Békovo)

Ivànovka - Ивановка (rus) és un poble de l'óblast de Penza, a Rússia, pertany al districte rural de Békovo. El 2010 tenia 346 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Therese Malfatti

Therese Malfatti (Viena 1792- Viena 1851) és una pianista i compositora austríaca. Era una deixebla de Ludwig van Beethoven, que se'n va enamorar en cos i ànima.
Era filla del comerciant vienès Jacob Friedrich Malfatti (1769-1829) i cosina del famós metge Johann Baptist Malfatti (1775-1859). Son pare va ser elevat a la noblesa hereditària el 2 d'abril de 1806 amb el títol «noble von Rohrenbach zu Dezza». Es va casar el 1811 amb el baró Johann Wilhelm Drossdick.
És probablement la persona a qui Beethoven va dedicar la famosa bagatel·la «Per a Elisa» el 1810. El 1867, l'autògraf n'era molt malmés, quan Ludwig Nohl (1831-1885) l'edita. Només sap desxifrar «Für …se», i adevina que fos «Elise».

## Referències

* ↑ Nohl, Ludwig «Ungedruckte Briefe Beethoven's» (en alemany). Westermanns Monatshefte. G. Westermann, 1865, pàg. 306.
* ↑ Clive, H. P.. «Malfatti von Rohrenbach zu Dezza (family)». A: Beethoven and his world : a biographical dictionary (en anglès). Nova York: Oxford University Press, 2001, p. 222-224. ISBN 0-19-816672-9.
* ↑ Brandenburg, Sieghard (ed.). Klavierstück a-Moll WoO 59, Für Elise Kritische Ausgabe mit Faksimile der Handschrift BH 116, Skizzentranskription und Kommentar [‘Obra per a piana in la menor WoO 59, Per a Elise’ Edició crítica amb facsímil del manuscrit BH 116, transcipció i comentari]. Bonn: Verlag Beethoven-Haus, 2002.
* ↑ «El compositor de la setmana - Beethoven, enamorat. 5/5». Catalunya Radio. CCMA, 20-11-2020. [Consulta: 18 agost 2022].
* ↑ Duault, Alain «Beethoven n'a pas composé de Lettre à Elise» (en francès). Le Figaro, 07-07-2011.

## Bibliografia

* Lorenz, Michael. «Baronin Droßdik und die verschneyten Nachtigallen. Biographische Anmerkungen zu einem Schubert-Dokument». A: Schubert durch die Brille (en alemany). 26, 2001, p. 47-88. ISBN 978-3795210618.
# Sant Salvador de les Pereres

Sant Salvador de les Pereres és una ermita a l'indret de les Pereres al terme municipal de Mediona (Alt Penedès) inclosa a l'Inventari del Patrimoni Arquitectònic de Catalunya. Capella de reduïdes dimensions que consta d'una sola nau, amb absis de planta semicircular i volta de canó que comença sobre una motllura horitzontal, amb coberta a dos vessants i campanar de cadireta. Entrada frontal amb llinda de pedra i petites finestres laterals d'arc de mig punt i esqueixada. Ús de materials pobres: pedra menuda, argamassa i guix.

## Notes

* ↑ «ERMITA DE SANT SALVADOR DE PERERES». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 octubre 2015].
# Railroad Tigers

Railroad Tigers és una pel·lícula de comèdia d'acció xinesa del 2016 dirigida per Ding Sheng i protagonitzada per Jackie Chan. Es va estrenar a la Xina el 23 de desembre de 2016. La pel·lícula tracta sobre un treballador del ferrocarril que lidera un grup que s'oposa als japonesos durant l'ocupació de la Segona Guerra Mundial. La pel·lícula va tenir un bon rendiment a la taquilla. S'ha doblat i subtitulat al català.
El pressupost de la pel·lícula va ser de 50 milions de dòlars. La pel·lícula tenia seqüències de ferrocarril rodades a Diaobingshan amb trens de vapor.

## Referències

* 1 2 Coonan, Clifford. «Cannes: Jackie Chan's Action Comedy 'Railroad Tigers' Goes to Golden Network Asia». The Hollywood Reporter, May 13, 2015. [Consulta: May 28, 2016].
* ↑ Verhoeven, Beatrice. «Jackie Chan's 'Railroad Tigers' Earns $127,600 at Indie Box Office». TheWrap, Jan 8, 2017. [Consulta: Jul 26, 2021].
* ↑ «Railroad Tigers». Goita què fan, ara!. [Consulta: 15 febrer 2024].
# UCI Àsia Tour 2021

L'UCI Àsia Tour 2021 és la dissetena edició de l'UCI Àsia Tour, un dels cinc circuits continentals de ciclisme de la Unió Ciclista Internacional. Inicialment estava format per una quinzena de proves, organitzades e l'1 d'abril de 2021 al 17 d'octubre de 2021 a Àsia, però la pandèmia de COVID-19 obligà a suspendre la major part de les curses i finalment sols se'n disputaren tres.

## Evolució del calendari
### Maig

| Data | Cursa | País | Cat. | Vencedor | Equip | Ref. |
| 28-30 | Tour del Japó | Japó | 2.1 | Nariyuki Masuda | Yowamushi Pedal Cycling Team | |

### Juliol

| Data | Cursa | País | Cat. | Vencedor | Equip | Ref. |
| 29-3 | Tour del llac Qinghai | Malàisia | 2.2 | Zhishan Zhang | Tianyoude Hotel Cycling Team | |

### Octubre

| Data | Cursa | País | Cat. | Vencedor | Equip | Ref. |
| 10 | Oita Urban Classic | Japó | 1.2 | Francisco Mancebo | Matrix Powertag | |

## Classificacions

* Nota: classificacions definitives a 31 d'octubre.
| Classificació individual Està formada per tots els ciclistes que han sumat punts. Poden pertànyer tant a equips amateurs com a equips professionals, inclosos UCI WorldTeams. # Ciclista Equip Punts 1 Alexey LutsenkoAstana-Premier Tech1230 2 Nariyuki MasudaUtsunomiya Blitzen174 3 Jambaljamts SainbayarTerengganu Cycling Team158 4 Masaki YamamotoKinan Cycling Team136 5 Yevgeniy Fedorov*Astana-Premier Tech123 6 Vadim PronskiyAstana-Premier Tech106 7 Keigo KusabaAisan Racing Team100 8 Yevgeniy GidichAstana-Premier Tech90 9 Hideto NakaneEF Education-Nippo83 10 Saeid Safarzadeh80 * : Ciclista menor de 23 anys | Classificació per equips Es calcula amb la suma dels punts obtinguts pels 8 millors ciclistes de cada equip (excepte els WorldTeams) a la classificació individual. La classificació sols inclou equips registrats al continent. # Equip Pts. 1 Terengganu Cycling Team856.67 2 Vino-Astana Motors232 3 Kuwait Pro Cycling Team230.33 4 Utsunomiya Blitzen185 5 Kinan Cycling Team177 6 Thailand Continental Cycling Team165 7 Aisan Racing Team133 8 Tianyoude Hotel Cycling Team121 9 Team Sapura Cycling110 10 Matrix-Powertag87 |
| Classificacions per país Es calcula segons els punts totals dels deu millors ciclistes de cada país del continent. # País Pts. 1 Kazakhstan1818.71 2 Japó698 3 Mongòlia368 4 Oman239 5 Tailàndia233 6 Uzbekistan226 7 Indonèsia213 8 Aràbia Saudita210 9 Iran193 10 Qatar191 | Classificacions per país sub-23 Es calcula segons els punts totals dels deu millors ciclistes de cada país del continent menors de 23 anys. # País Pts. 1 Kazakhstan307 2 Oman189 3 Japó178 4 Uzbekistan125 5 Tailàndia94 6 Aràbia Saudita81 | 7 Indonèsia58 Mongòlia58 Singapur58 10 R.P. de la Xina46 |

## Referències

* ↑ «UCI Calendar».
* ↑ «UCI Asia Tour 2021 Elite».
* ↑ «UCI Asia Tour 2021 U23».

## Enllaços externs

* Web oficial
* Calendari de l'UCI Àsia Tour
# Josef Dobrovský

Josef Dobrovský (Balassagyarmat, Hongria 17 d'agost de 1753 - Brno, 6 de gener de 1829) fou un filòleg, historiador, gramàtic, fundador de l'eslavística moderna, originari de Bohèmia. És amb Josef Jungmann, una de les figures més importants del renaixement nacional txec.

## Biografia

Josef Dobrovský va rebre la primera educació en llengua alemanya a l'escola de Horšovský Týn al districte de Plzeň. Va descobrir la llengua txeca quan era al liceu de Havlíčkův Brod. Escrivia en llatí, en alemany i després en txec.
Va estudiar llavors amb els Jesuïtes a Klatovy. El 1769, va començar a estudiar filosofia a la Universitat Carolina de Praga. El 1772, fou admès als jesuïtes a Brno i es preparava per a una missió cristiana a l'Índia, quan l'orde dels Jesuïtes va ser dissolt a Bohèmia el 1773. Dobrovský va anar llavors a Praga per estudiar teologia.
Va ocupar durant un temps el càrrec de tutor en la família principesca dels Nostitz. Va obtenir el càrrec de vicerector i després el de rector del seminari general a Hradisko (que forma ara part d'Olomouc), però en 1790 va perdre el seu càrrec amb l'abolició dels seminaris a la Monarquia dels Habsburg. Va tornar a la família dels Nostitz que el van acollir amb amistat. En aquesta època, escrigué algunes de les obres més importants dels seus estudis eslaus, sobre historiografia i filologia.
El 1792, Dobrovský efectuà una gira europea per compte de l'Acadèmia de les Ciències de Bohèmia, a la recerca dels manuscrits que havien estat dispersats pels guerra dels Trenta Anys. Va visitar així Estocolm, Turku, Sant Petersburg i Moscou. A la seva tornada, va acompanyar el comte Nostitz a Suïssa i a Itàlia.
Els anys 1780, va participar en la vida universitària a Praga. El 1784, ajudà a establir la Societat reial txeca de les ciències. El 1818, va contribuir a la creació del Museu Nacional de Praga. El 1828, va anar a Brno per tal d'estudiar les biblioteques locals. Hi va morir tot just al principi de l'any 1829.

## Obres

* Història de la llengua i de la literatura txeques, 1791-1818;
* Sistema complet de la llengua txeca, 1809;
* Institutiones linguae slavicae dialecti veteris, 1822.

## Referències

* ↑ «Josef Dobrovský». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* «Josef Dobrovský» (en francès, txec, anglès). Prague Digital Guide.
* «Josef Dobrovský (1753-1829)» (en francès). Biblioteca Nacional de França.
# Theresa Senff

Theresa Senff (Arnstadt, Turíngia, 2 de febrer de 1982) va ser una ciclista alemanya professional del 2005 al 2008. Del seu palmarès destaca la Volta a Turíngia de 2005.

## Palmarès

* 2002
** Vencedora d'una etapa al Tour de la Drôme
* 2004
** 1a al Tour de la Drôme
* 2005
** 1a a la Volta a Turíngia i vencedora d'una etapa
** Vencedora d'una etapa al Tour de Feminin-Krásná Lípa
* 2006
** 1a al Tour de Feminin-Krásná Lípa i vencedora d'una etapa
** 1a al Holland Hills Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Sarugaku

El sarugaku (猿 楽, literalment "música de mico"), o sangaku, va ser una forma de teatre popular al Japó dels segles XI al XIV. Deriva del sangaku, una forma d’espectacle que s’acosta al circ modern i que comprèn principalment acrobàcies, malabars, pantomima i, de vegades, danses amb daiko.
Sarugaku va passar de la Xina al Japó al segle VIII i es van barrejar amb tradicions locals, incloses les celebracions del dengaku a la collita. Al segle xi, el gènere va començar a incorporar actes còmics a mesura que van desaparèixer altres elements. Cap a finals del segle XII, el terme sarugaku va arribar a denotar diàlegs divertits basats en jocs de paraules (toben), danses de grups còmics improvisats (rambu), peces curtes interpretades per uns quants actors i arranjaments musicals inspirats en les tradicions de la cort. Al segle xiii va tenir lloc una evolució general cap a una codificació de les paraules, els gestos i la música, així com l’ordre del programa. També es va adoptar un sistema de gremis (za), que va ser l'origen de totes les escoles Noh contemporànies. Kyōgen també deriva de sarugaku.
Va ser particularment significatiu el desenvolupament de les tropes sarugaku a Yamato, al voltant de les ciutats de Nara i Kyoto durant el període Kamakura i el començament del període Muromachi. La companyia nô-sarugaku Yuzaki, dirigida per Kan'ami, va donar un espectacle especialment el 1374 davant del jove shogun Ashikaga Yoshimitsu, l'èxit del qual li va assegurar la protecció del shogunat i va permetre que aquesta forma artística sortís permanentment de les boires del seu passat plebeu. A partir d’aquest moment, el terme sarugaku va cedir en nomenclatura ordinària al del noh.
El terme japonès sarugaku també s’utilitza en altres contextos per parlar d’una feina o professió que sembla menystenir l'empleat o tractar-lo com un objecte d’entreteniment més que com un professional.

## Referències
### Bibliografia

* Encyclopædia Britannica (en anglès), 2005. .
* Japan: An Illustrated Enclyclopedia (en anglès). Kodansha Ltd., 1993, p. 1924. ISBN 9784069310980. .
# Psychoda villosa

Psychoda villosa és una espècie d'insecte dípter pertanyent a la família dels psicòdids que es troba a Europa: Itàlia.

## Referències

* ↑ uBio (anglès)
* 1 2 Salamanna & Raggio, 1985. Synopsis of the Psychodinae from the Ligurian Alps and Apennines. (Diptera, Psychodidae). Annali Del Museo Civico Di Storia Naturale "Giacomo Doria" 85: 1-42.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-03 a Wayback Machine. (anglès)

## Enllaços externs

* ION (anglès)
* BioLib (anglès)
# Valle de Lecrín

Valle de Lecrín és una comarca situada a la part central de la província de Granada. limita amb la d'Alhama a l'oest, amb la Vega de Granada al nord, la Alpujarra Granadina a l'est i la Costa Granadina al sud. D'acord amb el catàleg elaborat per la Conselleria de Turisme i Esport de la Junta d'Andalusia (27 de març de 2003), aquesta comarca estaria conformada pels següents municipis:
| Municipi | Superfície | Población (2006) | Ajuntament (2007) |
| Albuñuelas | 140 km² | 1.070 hab. | PSOE |
| Dúrcal | 77 km² | 6.856 hab. | PSOE |
| Lecrín | 40 km² | 2.329 hab. | PSOE |
| Nigüelas | 30 km² | 1.149 hab. | Grup indep. |
| El Padul | 89 km² | 7.871 hab. | PSOE |
| El Pinar | 38 km² | 1.088 hab. | PSOE |
| El Valle | 26 km² | 1.130 hab. | PSOE |
| Villamena | 20 km² | 1.004 hab. | PA |

## Història

Era coneguda pels àrabs com "Iqlim Garnata" i per "Iqlim al Qasb" o "districte de la canya de sucre", per servir aquesta comarca com a lloc de pas cap a les plantacions de canya de sucre a la Costa Granadina.

## Enllaços externs

* Informació sobre Valle de Lecrín Arxivat 2008-05-21 a Wayback Machine.
# Fairview (Illinois)

Fairview és una població dels Estats Units a l'estat d'Illinois. Segons el cens del 2000 tenia 500 habitants.

## Demografia

Segons el cens del 2000, Fairview tenia 493 habitants, 199 habitatges, i 146 famílies. La densitat de població era de 45,8 habitants/km².
Dels 199 habitatges en un 30,2% hi vivien nens de menys de 18 anys, en un 62,3% hi vivien parelles casades, en un 9% dones solteres, i en un 26,6% no eren unitats familiars. En el 24,6% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,1% tenia menys de 18 anys, un 7,3% entre 18 i 24, un 27,2% entre 25 i 44, un 22,1% de 45 a 60 i un 20,3% 65 anys o més.
L'edat mediana era de 40 anys. Per cada 100 dones de 18 o més anys hi havia 102,7 homes.
La renda mediana per habitatge era de 32.750 $ i la renda mediana per família de 42.000 $. Els homes tenien una renda mediana de 29.643 $ mentre que les dones 20.417 $. La renda per capita de la població era de 18.677 $. Aproximadament el 7,5% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Fairview». American Fact Finder. Oficina del Cens dels Estats Units, 12-01-2010.
# Kempeitai

La Kempeitai o Kenpeitai (憲兵隊) fundada per Yasumasa Fukushima i activa des de l'any 1881, durant l'era Meiji, fins al 1945, era la policia militar de l'Exèrcit Imperial Japonès que feia les funcions de vigilància interna militar, contraespionatge, lluita contra el sabotatge i funcions judicials. Amb un caràcter semi-independent però dependent del Ministeri de l'Interior a les illes del Japó i del Ministeri de la Guerra en els territoris ocupats, implantava un règim del terror. Va ser oficialment suprimida amb la Constitució de 1947. Un membre d'aquesta policia era conegut amb el nom de kempei.

## Referències

* "Kempei: The Japanese Military Police" from Intelligence Bulletin, June 1945 i dades puntuals de l'article dedicat a la Kempeitai de la Wikipedia en anglès.

## Bibliografia

* Kempeitai: Japan's Dreaded Military Police de Raymond Lamont-Brown

## Vegeu també

* Masahiko Amakasu
* Unitat 731

## Enllaços externs

* http://www.lonesentry.com/articles/kempei/index.html
# Jamaat e-Islami Hind

Jamaat-e-Islami Hind (JIH, Urdu: جماعتِ اسلامی ہند, Hindi: जमात-ए-इस्लामी हिन्द) també apareix escrit com Jamiet-e-Islami Hind, és una organització musulmana de l'Índia, fundada com a branca de la Jamaat-e-Islami que s'estenia per tot el subcontinent indi, quan es van formar els estats de Pakistan (i després Bangladesh), l'Índia, i Jammu i Caixmir, a cadascun dels quals es va formar una organització independent.
Jamiet e-Islami Hind és l'organització de l'islam sunnita de l'Índia, i lluita políticament per l'establiment d'un estat islàmic sota la xària; la secció índia és una organització totalment independent de la central situada al Pakistan, però té la mateixa inspiració. És l'ala religiosa del partit del Benestar (Welfare Party).
L'organització matriu fou fundada a Lahore el 26 d'agost de 1941 per Sayyid Abul Ala Maududi però des de 1948 es van formar organitzacions separades a Índia i Pakistan i més tard a Caixmir i a Bangladesh. L'organització índia fou establerta l'abril de 1948 a Allahabad. La seva bandera és verda amb lletres aràbigues blanques al centre.

## Branques

La branca d'estudiants és la Student Islamic Organization (SIO) o "Organització d'Estudiants Islàmics". La seva bandera és rectangular de tres franges: la superior blau clar, la del centre blanca portant les lletres "sio" en verd dins d'un cercle verd.
La branca juvenil és la Solidarity Youth Movement (SYM) o "Moviment de Solidaritat de la Joventut". La seva bandera és vertical; la primera quarta part és blau cel, i les altres tres parts són blanques; al centre de tota la bandera hi ha un disc vermell, i en vertical al vol està escrita en lletres verdes la paraula "SOLIDARITY".
# Sants Boada i Calsada

Sants Boada i Calsada (Sant Feliu de Guíxols, 1875 – 1936) va ser un prevere i reformador social catòlic català.
Nascut a Sant Feliu de Guíxols el 26 de gener de 1875 en una llar humil, va ser el tercer fill dels quatre que va engendrar el matrimoni format per Jaume Boada Iglésias i Ramona Calsada i Costa. Va estudiar al seminari de Barcelona on conegué de prop l'experiència del jesuïta Antoni Vicent i els cercles obrers catòlics. Ordenat sacerdot el 1905 i incardinat a la diòcesi de Girona des del 1906 es va dedicar plenament a impulsar a Sant Feliu de Guíxols una tasca eminentment social, seguint les directrius del catolicisme social.
El 1905 va fundar l'Asil Dominical i l'Institut Popular i el 1907 l'Ateneu Social, que comprenia seccions de teatre, esports, cultura etc. Aquell mateix any va engegar una caixa d'estalvis per als obrers, la qual més endavant -el 1928- va ser absorbida per la Caixa de Pensions. El 1908 creava una cooperativa de consum, que poc després prengué el nom de Cooperativa Obrera, que depenia de l'Ateneu Social.
Va desenvolupar una intensa activitat com a promotor d'innombrables actuacions (com conferències, classes nocturnes o setmanes socials) i institucions com les esmentades, a les que s'havia de sumar la creació del Patronat d'obreres i una escola per a infants el 1917 o la creació de la cooperativa de producció de capses de suro aglomerat Suber C. de P.
La seva obra social va perdurar fins l'esclat de la Guerra Civil el 1936. La cooperativa de consum anomenada Cooperativa Obrera va reprendre la seva activitat el febrer-març de 1939, un cop finalitzat el conflicte, prenent ara el nom del seu fundador, Sants Boada i Calsada.
El 6 d'octubre de 1936 mossèn Sants Boada va ser detingut, juntament amb altres clergues. Dies després l'anarcosindicalista guixolenc Francesc Isgleas cridava a evitar la violència a la reraguarda. Tanmateix el 30 d'octubre el creuer Canarias provocava un pànic generalitzat en bombardejar la badia de Roses. Com a fatal reacció de represàlia aquella nit s'assassinà al reverend Sants Boada i Calsada al cementiri del poble. Amb ell foren igualment afusellats 5 sacerdots més.

## Bibliografia

* JIMÉNEZ NAVARRO, Àngel. Sants Boada i Calsada. Col·lecció cooperativistes catalans, 4. Valls-Barcelona: Cossetània Edicions / Fundació Roca i Galès, 2006.
* 'Boada Calzada, Sants' dins: MARTÍNEZ DE SAS, M. Teresa / PAGÈS, Pelai. Diccionari biogràfic del moviment obrer als Països Catalans. Barcelona: Edicions Universitat de Barcelona / Publicacions de l'Abadia de Montserrat, 2000, p. 225.

## Referències

* ↑ JIMÉNEZ NAVARRO, Àngel. Sants Boada i Calsada. Valls-Barcelona. Cossetània Edicions / Fundació Roca i Galès, 2006, p. 24-26. ISBN 84-9791-198-9.
* ↑ JIMÉNEZ NAVARRO, Àngel. Sants Boada i Calsada. Valls-Barcelona. Cossetània Edicions / Fundació Roca i Galès, 2006, p. 68-69. ISBN 84-9791-198-9.
* ↑ JIMÉNEZ NAVARRO, Àngel. Sants Boada i Calsada. Valls-Barcelona. Cossetània Edicions / Fundació Roca i Galès, 2006, p. 64-65. ISBN 84-9791-198-9.
# Psychoda vittata

Psychoda vittata és una espècie d'insecte dípter pertanyent a la família dels psicòdids.

## Descripció

* És de grandària petita i de color groguenc.
* Les ales tenen una franja de color marró a prop del centre i fan 1,9 mm de llargària i 0,7 d'amplada.
* La placa subgenital de la femella presenta petits lòbuls apicals.

## Distribució geogràfica

Es troba a Àsia: l'Índia.

## Referències

* ↑ uBio (anglès)
* 1 2 Brunetti, 1908. Rec. Ind. Mus., 2, 54.
* 1 2 Catalogue of Life (anglès)
* ↑ uBio (anglès)
* 1 2 Psychodidae (Diptera) at the Zoological Survey of India Arxivat 2016-03-03 a Wayback Machine. (anglès)
* ↑ Moth Flies and Sand Flies (Diptera: Psychodidae) of India (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Valle de Bravo

Valle de Bravo (Temazcaltepec en llengua nàhuatl i Pameje en llengua mazahua) és una localitat mexicana y capçelera municipal, del Municipi de Valle de Bravo, a l'estat de Mèxic. Es localitza geogràficament entre els 98° 53′ 28″ W i els 19° 30′ 24″ N, està a una altitud de 1200 msnm. El 2010, INEGI va registrar una població de 25,554 habitants. Localitat nomenada en el programa turístic dels Pobles Màgics.

## Notes i referències

* ↑ Arxivat 2017-03-19 a Wayback Machine.Municipi de Valle de Bravo, INAFED, 2015.
* ↑ Pueblos de México, en castellà.
* ↑ Valle de Bravo.
* ↑ Pueblos Mágicos, Secretaría de Turismo.

## Vegeu també

* Pobles Màgics
* Estat de Mèxic